Document ID: /roh_data/filtered/fineweb-2-filterrobots_roh.jsonl.gz/16042

Sco quai che la banca UBS communitgescha, èn ils credits ipotecars da las chasadas sa reducids per bunamain 3% sin il pli bass nivel dapi 15 onns. Perquai ch’il svilup da las entradas è vinavant debel è il martgà d’immobiglias restà pli u main equilibrà.
Privel da scufla resta
En l’emprim quartal è l’index per scuflas immobigliaras da l’UBS sa sbassà da 1,41 puncts sin nov 1,38 puncts. Uschia resta l’index vinavant en il spazi ristgant – quai ch’è il segund aut nivel da privel da l’index. A partir d’ina valur da 2 discurriss l’UBS d’ina scufla immobigliara.
RR novitads 12:00